05.2017
Eelnõu

NARVA LINNAVALITSUS

KORRALDUS

Narva 

Linnavalitsuse reservfondist vahendite eraldamine 

ja reservfondi muutmine 

1. Asjaolud ja menetluse käik.
Narva Linnavalitsuse Kultuuriosakond esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud MTÜ-le Seiklushunt Vägilase jooksu sarja korraldamiseks summas 800 eurot.
Narva Linnavalitsuse Kultuuriosakond esitas taotluse rahaliste vahendite tagastamiseks reservfondi. Taotlus rahaliste vahendite tagastamiseks on laekunud Narva Paemurru Spordikooli finantseerimise vähendamiseks reservfondist eraldatud rahaliste vahendite kasutamata jäägi summas 750 eurot (Narva Linnavalitsuse 05.04.2017 korraldus  nr 337-k).

Narva Linnakantselei esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud Novgorodi hansapäevade delegatsiooniga seotud lähetuskulude tasumiseks summas 1221 eurot.
Vastavalt Narva Linnavalitsuse Kultuuriosakonna 08.05.2017 taotlusele nr 3.1-8/4681, Narva Linnakantselei 11.05.2017 taotlusele nr 1.14/4903 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 10 145 eurot seisuga 15.05.2017.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

3.1 Eraldada Narva Linnavalitsuse reservfondist

3.1.1 Narva Linnavalitsuse Kultuuriosakonnale – 400 eurot MTÜ-le Seiklushunt Vägilase jooksu sarja korraldamiseks.
3.1.2 Narva Linnakantseleile – 1 221 eurot Novgorodi hansapäevade delegatsiooniga seotud lähetuskulude tasumiseks.
3.2 Vähendada Narva Linnavalitsuse Kultuuriosakonna finantseerimise plaani 750 euro võrra ja taastada Narva Linnavalitsuse reservfond nimetatud summas.

      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

